**Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Timiş** |

**DECIZIA ETAPEI DE INCADRARE**

**Nr. 327 din 19.09.2017**

**PROIECT**

Ca urmare a solicitarii de emitere a acordului de mediu adresate de **SC BIANCO GROUP SRL**, cu sediul in localitatea Timisoara, str. Al. Vaida Voievod, nr. 18, SAD 3, jud. Timis, inregistrata la APM Timis cu nr. 9008RP/25.07.2017, cu ultimele completari inregistrate cu nr. 10872RP/11.09.2017, in baza HG nr. 445/2009 privind evaluarea impactului anumitor proiecte publice si private asupra mediului si a Ordonantei de urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei salbatice, cu modificarile si completarile ulterioare,

Agentia pentru Protectia Mediului Timis decide, ca urmare a consultarilor desfasurate in cadrul sedintei Comisiei de Analiza Tehnica, din data de 19.09.2017, ca proiectul *„***Schimbare destinatie din camin cultural P si casa Sp+P in SAD, hotel si restaurant in regim Sp+P+2E+Er, acces auto si imprejmuire″** propus a fi amplasat in Dumbravita, str. Petofi Sandor, nr. 33, CF 401495, CF 404510, jud. Timis, **nu se supune evaluarii impactului asupra mediului si nu se supune evaluarii adecvate.**

Justificarea prezentei decizii:

**I**. **Motivele care au stat la baza luarii deciziei etapei de incadrare in procedura de evaluare a impactului asupra mediului sunt urmatoarele**:

a ) proiectul se incadreaza in prevederile Hotararii Guvernului nr. 445/2009, **anexa nr. 2, pct. 10 *b.* proiecte de dezvoltare urbană, inclusiv construcţia centrelor comerciale şi a parcărilor auto;**

a1) proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;

**b) Justificarea in raport cu criteriile din anexa nr. 3 a HG 445/2009**

1. **Caracteristicile proiectului:**
2. Mărimea proiectului:

Proiectul prevede schimbarea destinatiei caminului cultural din Dumbravita si a unei case alipite de acesta in hotel, restaurant, spatii cu alta destinatie (comert, sali evenimente, farmacii, studio foto, etc), judetul Timis.

Se propune realizarea, prin extindere la nivelurile superoare clădirii existente în regim Sp+P, a unei construcții în regim Sp+P+2E+Er, cu spații SAD la parterul clădirii și hotel la etajele superioare, situată în localitatea Dumbrăvița, județul Timiş.

Suprafata totala a terenului este de **1064** mp.

**Situație propusă**

Dimensiuni maxime la teren: 44,11m x 27,52m;

Funcțiunea: SAD si restaurant la parter, hotel la etajele superioare;

Regim de înălțime: Sp+P+2E+Er;

Hmax cornișă = +13,70 m;

Hmax coamă = +13,70 m;

Steren = S100/a/1 + S100/a/2,100/a/3/1; S100/a/1 = 623mp; S100/a/2,100/a/3/1 = 441mp.

|  |  |  |
| --- | --- | --- |
| **S cd propus** | **2.728,77** | **mp** |
| S c subsol propus | 49,72 | mp |
| S c parter propus | 727,80 | mp |
| S c etaj 2 propus | 699,65 | mp |
| S c etaj 1 propus | 699,65 | mp |
| S c etaj retras propus | 551,95 | mp |

|  |  |  |
| --- | --- | --- |
| **S ud propus** | **2.374,00** | **mp** |
| S u subsol propus | 34,05 | mp |
| S u parter propus | 645,99 | mp |
| S u etaj 2 propus | 643,63 | mp |
| S u etaj 1 propus | 643,63 | mp |
| S u etaj retras propus | 406,70 | mp |

**P.O.T.** **propus** = **68,40%**

**C.U.T.** **propus** = **2,56.**

**S spațiu verde propus= 53,20 mp;**

**S spațiu verde propus= 5,00% .**

Bilant teritorial:

|  |  |  |
| --- | --- | --- |
| Suprafata teren | Existent | Propus |
| mp | % | mp | % |
| Suprafata construita la sol | 734,05 | 68,99 | 727,80 | 68,40 |
| Drumuri de incinta | 276,75 | 26,01 | 283,00 | 26,60 |
| Spatii verzi | 53,20 | 5,00 | 53,20 | 5,00 |
| Suprafata totala teren | 1064 | 100 | 1064 | 100 |

Functiunea constructiei propuse va fi de hotel ( 32 camere), restaurant cu 88 locuri si SAD.

În spațiile SAD proiectate la parterul clădirii se admite realizarea următoarelor funcțiuni comerciale:

* Spații comerciale; (cu depozitare de materiale nepoluante)
* Unități comerț, servicii, alimentație publică; (cu depozitare de materiale nepoluante)
* Spații birouri;
* Săli evenimente;
* Dotări sociale și culturale;
* Spații de cazare;
* Săli expoziționale.

Se propun realizarea a 7 locuri de parcare betonate.

Alimentarea cu apa va fi asigurata de la reteaua de alimentare cu apa a localitatii Dumbravita.

Apele uzate menajere, rezultate de la locuinta colectiva, vor fi descarcate in canalizarea localitatii Dumbravita.

Apele pluviale de pe suprafata cailor de circulatie (auto, pietonale si parcari) se colecta intr-un bazin de retentie de 5 mc. Inainte de deversarea apelor pluviale in bazinul de retentie, se va monta un decator-separator de hidrocarburi cu un debit de 5 l/s. Acestea se vor folosi pentru intretinerea spatiilor verzi.

Incalzirea spatiilor se va asigura cu centrale termice, alimentate cu combustibil gazos.

Constructia se va racorda la reteaua de energie electrica.

Accesul auto si pietonal la obiectiv se va face din str. Petofi Sandor si str. Koos Karoly.

**Organizarea de santier**

Accesul auto pe șantier se va realiza de pe str. Koos Karoly. Construcțiile provizorii vor fi realizate din module tip container. Aceste module se amplasează direct pe o egalizare, neavând nevoie de fundații.

Suprafața ocupată de organizarea de șantier va fi de 50 mp și este propusă în zona de sud-est a amplasamentului, în zona parcajelor. Pentru organizarea de șantier se vor realiza următoarele lucrări:

- Împrejmuirea șantierului cu un gard din panouri metalice din tablă și stâlpi metalici fixați în prefabricatele din beton cu H=20m;

- Amplasarea în zona accesului a unei cabine poartă;

- Amenajarea unei zone pentru depozitarea materialelor în aer liber (prefabricate, armătură, panouri cofraj). Pentru această zonă se propune o platformă cu strat de balast de cca 15-20cm grosime;

- Amenajarea unei platforme pentru containee (container birouri-1buc, container vestiar-1buc, container depozit scule de mină și mecanizare și materiale-1buc, șopron pentru depozitare materiale-1buc, toalete ecologice-2buc;

- Amenajarea unei platforme pentru containere colectare deșeuri de construcții. Platforma are strat de balast de cca 15-20cm grosime;

- La începerea lucrărilor, se va monta la loc vizibil să poată fi citit dinspre drumul de acces, panoul de identificare a investiției care va avea dimensiunile minime 60x90cm;

- Alimentarea cu apă potabilă se va realiza cu apă îmbuteliată;

- Se va amplasa o pubelă pentru evacuarea deșeurilor menajere rezultate în etapa de execuție.

1. Cumularea cu alte proiecte: -

3) Utilizarea resurselor naturale: -

4) Producţia de deşeuri:

- deseurile rezultate din lucrarile de constructie (pamant, amestecuri de beton, caramizi, tigle si materiale ceramice) se vor colecta separat; depozitarea deseurilor nevalorificabile se va face numai in locurile indicate de administratia locala; deseurile valorificabile (lemn, metal, materiale ceramice, etc.) vor fi predate catre unitati specializate autorizate;

- deseurile menajere se vor colecta selectiv in europubele pe un spatiu special amenajat si vor fi preluate de unitati autorizate specializate.

5) Emisiile poluante, inclusiv zgomotul si alte surse de disconfort:

- se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- nivelul de zgomot rezultat in urma realizarii proiectului nu va depasi limitele admisibile conform prevederilor SR 10009:2017 Acustica. Limite admisibile ale nivelului de zgomot din mediul ambiant;

- apele uzate menajere se vor incadra in limitele maxime admisibile prevazute de normativul NTPA 002/2002, aprobat prin HG nr. 188/2002 şi modificat prin HG nr. 352/2005, privind condiţiile de descărcare în mediul acvatic a apelor uzate;

--apele pluviale se vor incadra in limitele maxime admisibile prevazute de normativul NTPA 001/2002, aprobat prin HG nr. 188/2002 şi modificat prin HG nr. 352/2005 si HG nr. 210/2007, privind condiţiile de descărcare în mediul acvatic a apelor uzate;

- se vor respecta valorile limită de emisie pentru arderea combustibilului gazos de la centrala termica, conform Ord. MAPPM nr. 462/1993;

-pentru sol se vor respecta prevederile Ord. M.A.P.P.M. nr. 756/1997 pentru aprobarea Reglementarii privind evaluarea poluarii mediului, cu modificarile si completarile ulterioare.

6) Riscul de accident, ţinându-se seama in special de substanţele si tehnologiile utilizate: -

**2) Localizarea proiectelor:**

1) Utilizarea existenta a terenului:conform prevederilor Certificatului de Urbanism nr. 975/01.08.2017, prelungit pana la data de 02.08.2018, lucrarile se vor executa pe teren curti constructii cu camin cultural.

2) Relativa abundenta a resurselor naturale din zona,calitatea si capacitatea regenerativa a acestora:-

3) Capacitatea de absorbtie a mediului, cu atenţie deosebită pentru:

       a) zonele umede: nu este cazul,

       b) zonele costiere: nu este cazul,

       c) zonele montane si împădurite: nu este cazul,

       d) parcurile si rezervaţiile naturale: nu este cazul,

e) ariile clasificate sau zonele protejate prin legislaţia in vigoare cum sunt: zone de protecţie a faunei piscicole, bazine piscicole naturale şi bazine piscicole amenajate etc: nu este cazul;

 f) zonele de protecţie speciala, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional – Secţiunea a III-a – zone

protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: nu este cazul;

g) ariile in care standardele de calitate a mediului stabilite de legislaţie au fost deja depăşite: -

h) ariile dens populate: nu este cazul;

      i) peisaje cu semnificaţie istorica, culturala si arheologica: nu este cazul.

**3) Caracteristicile impactului potenţial:**

1) Extinderea impactului: aria geografica si numărul de persoane afectate: nu este cazul

2) Natura transfrontaliera a impactului: nu este cazul;

3) Mărimea si complexitatea impactului: in perioada de execuţie şi implementare a proiectuluiimpactul asupra factorilor de mediu va fi nesemnificativ daca se vor respecta masurile  privind protecţia factorilor de mediu impuse prin proiect (prezentate in memoriul tehnic, care stă la baza deciziei);

4) Probabilitatea impactului: nesemnificativa;

5) Durata, frecventa si reversibilitatea impactului: nu este cazul.

**II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele:** proiectul propus nu intră sub incidenţa art. 28 din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**III.Conditiile de realizare a proiectuluisunt**:

- Investiţia se va realiza cu respectarea proiectului tehnic elaborat potrivit legii, a memoriului tehnic intocmit conform prevederilor Ordinului nr. 135/2010, completat cu informaţiile cuprinse în Ordinul nr. 19/2010, a legislaţiei de mediu in vigoare si a menţiunilor din Certificatul de Urbanism nr. 975/01.08.2016, prelungit pana la data de 02.08.2018, emise de Primăria comunei Dumbravita.

- La executarea lucrărilor se vor respecta normele legale în vigoare:

* Aviz tehnic nr 2991/02.08.2017, emis de Aqua Dumbravita SRL;
* Notificare nr. 13905/380/07.08.2017, emisa de DSP Timis;
* extras CF 401495, CF 404510, emise de OCPI Timis.

Masuri pentru :

* Protectia impotriva zgomotului. Protectia asezarilor umane:

In faza de executie sursele de zgomot si vibratii sunt produse atat de actiunile propriu zise de lucru cat si de traficul auto din zona de lucru. Aceste activitati au un caracter discontinuu, fiind limitate numai pe perioada zilei (program de lucru intre orele 7-18).

Vor fi luate masuri pentru protectia impotriva zgomotului si vibratiilor produse de utilajele si activitatea de construire, cu respectarea prevederilor HG 321/2005 republicata, privind evaluarea si gestionarea zgomotului ambiant, privind gestionarea zgomotului ambiant.

Masurile vor asigura ca la limita incintei sa fie respectate valorile impuse prin SR 10009:2017.

- Pe parcursul executarii lucrarilor nu se vor taia arbori si nu vor fi afectate zonele verzi amenajate din zona;

- Lucrările se vor desfăşura cu respectarea condiţiilor tehnice si a regimului juridic prevăzute prin actele de reglementare prealabile, emise de alte autoritati;

- Nu se vor evacua nici un fel de deşeuri în alte locuri, decât în spaţiile special amenajate;

- Utilajele utilizate pe durata de realizare a lucrǎrilor, precum şi mijloacele de transport, vor avea o stare tehnicǎ corespunzǎtoare, astfel încât sǎ fie exclusǎ orice posibilitate de poluare a mediului inconjurator cu combustibil ori material lubrifiant direct sau indirect; la terminarea programului vor fi parcate pe o platformǎ de retragere utilaje, special amenajata;

- Nu se vor deteriora zonele învecinate perimetrului de desfǎşurare a lucrǎrilor;

– In perioada de execuţie a lucrărilor vor fi stabilite zone de parcare a autovehiculelor si a utilajelor utilizate;

- Se vor lua masuri pentru evitarea poluării accidentale a factorilor de mediu pe toata durata execuţiei lucrărilor şi implementării proiectului;

-Se vor lua măsuri de reducere a nivelului încărcării atmosferice cu pulberi la depozitarea pamantului rezultat din excavare;

- Evitarea pierderilor de materiale si substanţe cu potenţial poluant in vederea eliminării poluării accidentale a apelor de suprafaţa si a apelor subterane;

– In cazul poluării accidentale a solului cu produse petroliere si uleiuri minerale de la vehiculele grele si de la echipamentele mobile se va proceda imediat la utilizarea materialelor absorbante, la decopertarea solului contaminat, stocarea temporară a deşeurilor rezultate şi a solului decopertat în recipienţi adecvaţi, şi tratarea de către firme specializate;

- Se interzic lucrările de întreţinere si reparaţii la utilajele si mijloacele de transport in cadrul obiectivului de investiţii (acestea se vor realiza numai prin unitati specializate autorizate);

- Lucrările vor fi executate fara a produce disconfort locuitorilor prin generarea de noxe, praf, zgomot si vibraţii;

- Amplasarea organizarii de santier si a depozitelor, precum si alte activitati conexe, se vor realiza cu respectarea prevederilor OUG nr. 195/2005 aprobata cu modificari prin Legea nr. 265/2006 privind Protectia Mediului cu completarile si modificarile ulterioare;

- Respectarea prevederilor Legii 104/2011 privind calitatea aerului inconjurator;

-  Activităţile care produc mult praf vor fi reduse in perioadele cu vânt puternic sau se va proceda la umectarea suprafeţelor sau luarea altor măsuri (ex. împrejmuire cu panouri, acoperirea solului decopertat şi depozitat temporar, etc.) în vederea reducerii dispersiei pulberilor în suspensie în atmosferă;

- Este interzisă parasirea incintei organizării de şantier cu mijloacele de transport cu rotile/ caroseria autovehiculelor incarcate de noroi, in vederea evitarii antrenarii acestuia pe drumurile publice ;

- Materialele fine (pamant, balast, nisip) se vor transporta in autovehicule prevăzute cu prelate pentru împiedicarea imprastierii acestora pe partea carosabila;

- Nu se va degrada mediul natural sau amenajat, prin depozitari necontrolate de deseuri de orice fel;

- Managementul deşeurilor generate de lucrări va fi in conformitate cu legislaţia specifica de mediu  si va fi in responsabilitatea titularului de proiect cat si a operatorului care realizează lucrările;

- Se vor realiza spatii special amenajate pentru colectarea selectiva a tuturor categoriilor de deşeuri produse, in conformitate cu prevederile Legii (r) nr. 211/ 2011 privind regimul deşeurilo, cu modificarile si completarile ulterioare;

- Depozitarea deseurilor nevalorificabile se va face numai in locurile aprobate de administratia locala; deseurile valorificabile (metalice, lemn, material plastic) vor fi predate catre unitati specializate autorizate;

* Se vor respecta prevederile SR 10009:2017 Acustica. Limite admisibile ale nivelului de zgomot din mediul ambiant;

- Se vor respecta prevederile Ord 119/2014 Ordin pentru aprobarea Normelor de igiena si sanatate publica privind mediul de viata al populatiei;

- Se vor verifica periodic utilajele si mijloacele de transport in ceea ce priveşte nivelul de emisii de monoxid de carbon si a altor gaze de eşapament, de zgomot, si se vor pune in funcţiune numai cele care corespund cerinţelor tehnice; se vor evita pierderile de carburanţi sau lubrefianţi la staţionarea utilajelor;

- Alimentarea cu carburanţi, repararea si întreţinerea mijloacelor de transport si a utilajelor folosite pe şantier se va face numai la societati specializate si autorizate;

-  Nu se vor stoca combustibili in organizarea de şantier.

**Prezentul act este valabil pe toată perioada punerii în aplicare a proiectului, în condiţiile în care nu intervin modificări ale datelor care au stat la baza emiterii acestuia.**

***Titularul proiectului are obligaţia de a notifica in scris autoritatea pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Timiş urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

Prezentul act nu exonerează de răspundere titularul, proiectantul si/sau constructorul in cazul producerii unor accidente in timpul execuţiei lucrărilor sau exploatării acestora.

**Nerespectarea prevederilor prezentei decizii se sanctioneaza conform prevederilor legale in vigoare.**

***După finalizarea lucrărilor de construire, înainte de a începe activitatea, titularul va depune la APM Timiş solicitarea de obtinere a autorizaţiei de mediu pentru proiectele care se supun prevederilor Ord. nr. 1798 /2007 pentru aprobarea Procedurii de emitere a autorizaţiei de mediu*, cu modificarile si completarile ulterioare.**

***Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.***

 **DIRECTOR EXECUTIV,**

 **Mihai CEPEHA**

 **SEF SERVICIU**

 **AVIZE, ACORDURI, AUTORIZATII,**

 **Lucia SCRIUBA**

 **INTOCMIT,**

**Loredana CIOCARLIE**